Ахәыҷтәы хореографитә студиа "Уарада" афестиваль "Аӡыхь" аҿы агран-при иаԥсахеит. Уи анапхгаҩы Ҭамила Џьалаӷониаԥҳа арадио Sputnik Аԥсны аефир аҿы еиҭалҳәеит иарбан кәашарақәоу афестиваль иаздырхиаз.
Аԥсуа чара традициала амҩаԥгашьа зеиԥшразеи? Иахьатәи аамҭа уахәаԥшуазар, зҽеиҭазкыз арбану? Абарҭ азҵаарақәеи егьырҭ аԥсуа чара аҷыдарақәаки дрыхцәажәоит Нарҭдырреи адәынтәи афольклорҭҵаареи рцентр аҭҵаарадырратә усзуҩ Есма Ҭодуаԥҳа.
Аветеринар Вадим Шамба арадио Sputnik Аԥсны аефир аҿы иҳәеит иарбан аԥсыӡ хкқәоу зегь реиҳа ашәарҭара зцу.
Иарбан тенденциоу иахьатәи аԥсуа театртә ҟазара зну, насгьы уи иаҭаауа ахәаԥшцәа рхымҩаԥгашьа грақәас иамоу, урҭ раԥыхразы иаҭаху уҳәа ртәы дазааҭгылоит Sputnik аколумнист Елеонора Коӷониаԥҳа.
Аԥсны Аҵареи аҭҵаарадырреи рминистр Адгәыр Какоба арадио Sputnik Аԥсны аефир аҿы иҳәеит сынтәа зсоциалтә ҭагылазаашьа уадаҩу аҭаацәарақәа рҿы иҟоу ашколхәыҷқәа ҩаԥхьа шәҵатәыла ишеиқәыршәахо атәы.
Игор Адлеиба дызлахәыз апрофессионалтә бокс ахәылԥаз мҩаԥысит Екатеринбург, лаҵара 18 рзы.
Лаҵара 18 ауха акциа "Аҵх амузеи аҟны" мҩаԥысит Аԥсуа ҳәынҭқарратә музеи, Дырмит Гәлиа ихьӡ зху Алитература-мемориалтә музеи, Аибашьратә фырхаҵара амузеи, Аҳәаанырцәтәи аԥсуаа рҭоурых амузеи рыҟны.
Ставропольтәи атәылаҿацә Ахраҿеи "Ставрополье агәыӷырҭақәа" захьӡу Атәылаҿацәтә еицлабреи алагеит лаҵара 16 рзы, ихыркәшахоит лаҵара 19 рзы.
Гәдоуҭа араион акыҭанхамҩа аҟәша аиҳабы Иура Кәарцхьиа арадио Sputnik аҟны еиҭеиҳәеит амармалташьтә пты иаҿагыланы ақәԥаразы ахәшә аџьықәреи шаҟантәи иақәырҭәо, насгьы ианақәырҭәо атәы.
Амҳаџьырраан иӡыз акәылӡтәы ԥара́́ атехника ссир ҩышә шықәса инарзынаԥшуа рышьҭахь Аԥсныҟа ишыхынҳәыз атәы ҳзеиҭалҳәоит Асида Кәыҵниаԥҳа.